Okresná prokuratúra Bratislava I 
Kvetná 13, 820 05 Bratislava 2

Sp. zn. : 3 Pv 94/13/1101	Bratislava I, 18.1.2015
EEČ : 2-8-5-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 18.11.2014, spisová značka 3 Pv 94/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 30.01.2013 okolo 14.30 hodiny v Bratislave na Laurínskej ulici číslo 3 v predajni s nábytkom a doplnkami XXXXX, pomocou kľúča, ktorý si neoprávnene za týmto účelom ponechala, otvorila zadné dvere do predajne, následne v prednej časti predajne vybrala z regála zelený šanón s dennými  tržbami, z ktorého  zobrala papierovú obálku obsahujúcu dennú tržbu z 26.01.2013 vo výške 810,70€, papierovú obálku obsahujúcu dennú tržbu zo dňa 28.01.2013 vo výške 38,98€ a papierovú obálku obsahujúcu dennú tržbu zo dňa 29.01.2013 vo výške 191,83€,  obálky s hotovosťou si vložila do vrecka bundy a z predajne odišla zadnými dverami, ktoré uzamkla zaobstaraným kľúčom, čím poškodenej spoločnosti XXXXX spôsobila škodu vo výške 1041,51€. 

Uznesením prokurátora Okresnej prokuratúry Bratislava I zo dňa 18.11.2014, spisová značka 3 Pv 94/13/1101, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Bratislava I číslo konania 3Pv 94/13 – 6 z 12.03.2014  bolo podľa § 216 odsek 1 Trestného poriadku podmienečne zastavené trestné stíhanie obvinenej XXXXX za prečin krádeže podľa § 212 odsek 2 písmeno a)  Trestného zákona na tom skutkovom základe, že  dňa 30.01.2013 okolo 14.30 hodiny v Bratislave na Laurínskej ulici číslo 3 v predajni s nábytkom a doplnkami XXXXX, pomocou kľúča, ktorý si neoprávnene za týmto účelom ponechala, otvorila zadné dvere do predajne, následne v prednej časti predajne vybrala z regála zelený šanón s dennými  tržbami, z ktorého  zobrala papierovú obálku obsahujúcu dennú tržbu z 26.01.2013 vo výške 810,70€, papierovú obálku obsahujúcu dennú tržbu zo dňa 28.01.2013 vo výške 38,98€ a papierovú obálku obsahujúcu dennú tržbu zo dňa 29.01.2013 vo výške 191,83€,  obálky s hotovosťou si vložila do vrecka bundy a z predajne odišla zadnými dverami, ktoré uzamkla zaobstaraným kľúčom, čím poškodenej spoločnosti XXXXX spôsobila škodu vo výške 1041,51€. 

	Podľa § 216 odsek 1 Trestného poriadku bola skúšobná doba podmienečného zastavenia trestného stíhania určená na 12 (dvanásť) mesiacov. Predmetné uznesenie nadobudlo právoplatnosť 26.03.2013. 
 
	Po uplynutí skúšobnej doby podmienečného zastavenia trestného stíhania bolo skúmané, či v jej priebehu obvinená viedla riadny život. Z odpisu registra trestov obvinenej ako i z hodnotenia z miesta jej trvalého bydliska vyplýva,  že obvinená XXXXX v skúšobnej dobe podmienečného zastavenia trestného stíhania nebola súdne trestaná ani prejednávaná za priestupok a nedopustila sa žiadneho protispoločenského konania. Obvinená XXXXX taktiež nie je v súčasnej dobe trestne stíhaná. Vzhľadom na uvedené je zrejmé, že obvinená viedla v skúšobnej dobe podmienečného zastavenia trestného stíhania riadny život, preto možno konštatovať, že sa osvedčila. 

	Právoplatnosťou tohto uznesenia nastávajú účinky zastavenia trestného stíhania podľa § 9 odsek 1 písmeno e) Trestného poriadku a obvinenú XXXXX už nebude možné za tento skutok trestne stíhať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Hausleitnerová
prokurátorka